- Der er langt til den anden ende! Sådan siger Ib Nielsen, indsatsleder ved Frederikshavns Brandvæsen, der også onsdag er igang med en slukningsopgave på lossepladsen i Ravnshøj ved Frederikshavn. Siden den første brand i august har lossepladsen været overvåget. Tirsdag begyndte det igen at brænde ret voldsomt. - Vi er nu igang med at grave brandbælter i affaldsdyngerne for bedre at kunne styre branden, forklarer indsatsleder Ib Nielsen. Han har ikke præcist bud på, hvor branden er endeligt slukket men siger: - Det kunne godt blive hen over weekenden.

Opsummering:
Det kan vare dage inden branden ved Ravnshøj er slukket